Avis juridique important

|

31994L0039

Komission direktiivi 94/39/EY, annettu 25 päivänä heinäkuuta 1994, erityisravinnoksi tarkoitettujen rehujen käyttötarkoitusten luettelosta

Virallinen lehti nro L 207 , 10/08/1994 s. 0020 - 0029 Suomenk. erityispainos Alue 3 Nide 60 s. 0132  Ruotsink. erityispainos Alue 3 Nide 60 s. 0132

KOMISSION DIREKTIIVI 94/39/EY,annettu 25 päivänä heinäkuuta 1994,erityisravinnoksi tarkoitettujen rehujen käyttötarkoitusten luettelosta EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon erityisravinnoksi tarkoitetuista rehuista 13 päivänä syyskuuta 1993 annetun neuvoston direktiivin 93/74/ETY(1) ja erityisesti sen 6 artiklan a kohdan,sekä katsoo, ettädirektiivissä 93/74/ETY säädetään erityisravinnoksi tarkoitettujen rehujen käyttötarkoitusten luettelon laadinnasta; tässä luettelossa on mainittava tarkka käyttötarkoitus, erityinen ravitsemuksellinen tarkoitus, tärkeimmät ravitsemukselliset ominaisuudet, ilmoitus merkinnöistä ja tarvittaessa merkintöjä koskevat erityisohjeet,joitakin ravitsemuksellisia tarkoituksia ei tässä vaiheessa voida sisällyttää käyttötarkoitusten luetteloon lemmikkieläinten ruokien energia-arvoa ja rehujen ravintokuitupitoisuutta yleensä koskevien yhteisön valvontamenetelmien puuttumisen vuoksi; luetteloa olisi täydennettävä heti kun nämä menetelmät on vahvistettu,laadittua luetteloa voidaan tarvittaessa muuttaa tieteellisen ja teknisen tietämyksen kehityksen perusteella, jatässä direktiivissä säädetyt toimenpiteet ovat pysyvän rehukomitean lausunnon mukaiset,ON ANTANUT TÄMÄN DIREKTIIVIN:1 artikla Jäsenvaltioiden on säädettävä, että direktiivin 93/74/ETY mukaisia erityisravinnoksi tarkoitettuja rehuja voidaan saattaa markkinoille ainoastaan, jos niiden käyttötarkoitukset mainitaan tämän direktiivin liitteessä olevassa B osassa ja jos ne täyttävät mainitussa osassa määritellyt edellytykset.Niiden on lisäksi huolehdittava siitä, että liitteessä olevan A osan "Yleiset määräykset" määräyksiä noudatetaan.2 artikla Jäsenvaltioiden on pantava täytäntöön tämän direktiivin noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 1995. Niiden on ilmoitettava tästä komissiolle viipymättä.Näissä jäsenvaltioiden antamissa säännöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 25 päivänä heinäkuuta 1994.Komission puolestaRené STEICHENKomission jäsen(1) EYVL N:o L 237, 22.9.1993, s. 23LIITE A OSA Yleiset määräykset 1. Jos B osan 2 sarakkeessa mainitaan tiettyjen ravitsemuksellisten tarkoitusten osalta useita ravitsemuksellisten ominaisuuksien ryhmiä erotettuina sanoilla "ja/tai", valmistaja saa vapaasti käyttää yhtä tai useampaa tärkeimpien ominaisuuksien ryhmää 1 sarakkeessa määritellyn ravitsemuksellisen tarkoituksen saavuttamiseksi. Kunkin vaihtoehdon osalta vastaavat ilmoitukset merkinnöistä mainitaan 4 sarakkeessa.2. Jäljempänä B osan 2 tai 4 sarakkeessa mainittavien lisäaineryhmien osalta erikoisruokavalioon kuuluvaan rehuun lisättävän ja määriteltyä tärkeää ominaisuutta vastaavan lisäaineen on oltava hyväksytty neuvoston direktiivin 70/524/ETY(1) mukaisesti.3. Jäljempänä B osan 4 sarakkeessa vaadittavan (vaadittavien) ainesosan (-osien) tai ravintoaineen (-aineiden) lähteen (lähteiden) osalta valmistajan on annettava tarkat tiedot [esimerkiksi ainesosan (-osien) tarkka nimi, eläinlaji tai eläimen osa], joiden avulla on mahdollista arvioida, onko rehu sitä vastaavien tärkeimpien ravitsemuksellisten ominaisuuksien mukaista.4. Jos myös lisäaineeksi hyväksytyn aineen ilmoittamista vaaditaan B osan 4 sarakkeessa ja jos siihen liittyy ilmaisu "kokonaispitoisuus", ilmoitettavan pitoisuuden on vastattava tapauksen mukaan joko luonnostaan esiintyvää määrää, jos ainetta ei ole lisätty, tai direktiivin 70/524/ETY säännöksistä poiketen luonnostaan esiintyvän ja lisäaineena lisätyn aineen kokonaismäärää.5. Jäljempänä 4 sarakkeessa vaaditut ilmoitukset, joihin liittyy maininta "jos lisätty", ovat pakollisia, jos ainesosaa tai lisäainetta on käytetty rehussa tai sen määrää on lisätty nimenomaan erityisen ravitsemuksellisen tarkoituksen saavuttamiseksi.6. Jäljempänä B osan 4 sarakkeen mukaisesti ravinto- ja lisäaineiden osalta annettavat ilmoitukset ovat luonteeltaan määrällisiä.7. Jäljempänä B osan 5 sarakkeessa ilmoitettu suositeltava käyttöaika käsittää ajan, jonka kuluessa ravitsemuksellinen tarkoitus tavallisesti saavutetaan. Valmistajat voivat ilmoittaa tarkempia käyttöaikoja siinä vahvistetuissa rajoissa.8. Jos rehun avulla on tarkoitus saavuttaa useita erityisiä ravitsemuksellisia tarkoituksia, on noudatettava kaikkia B osassa kunkin ravitsemuksellisen tarkoituksen osalta annettuja määräyksiä.9. Erityisravinnoksi tarkoitettujen lisärehujen osalta etiketissä olevissa käyttöohjeissa on annettava päiväannoksen tasapainoisuutta koskevat ohjeet.B OSA Käyttötarkoitusten luettelo >TAULUKON PAIKKA>(1) EYVL N:o L 270, 14.12.1970, s. 1


title: Komission direktiivi 2012/9/EU, annettu 7 päivänä maaliskuuta 2012 , tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä annetun Euroopan parlamentin ja neuvoston direktiivin 2001/37/EY liitteen I muuttamisesta  ETA:n kannalta merkityksellinen teksti

text:
               8.3.2012

               FI

               Euroopan unionin virallinen lehti

               L 69/15

         KOMISSION DIREKTIIVI 2012/9/EU,
   annettu 7 päivänä maaliskuuta 2012,
   tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä annetun Euroopan parlamentin ja neuvoston direktiivin 2001/37/EY liitteen I muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5 päivänä kesäkuuta 2001 annetun Euroopan parlamentin ja neuvoston direktiivin 2001/37/EY (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Direktiivin 2001/37/EY 5 artiklan 2 kohdan b alakohdan mukaan kussakin tupakkatuotteiden vähittäismyyntipakkauksessa, lukuun ottamatta suussa käytettäväksi tarkoitettuja tupakkatuotteita ja muita kuin poltettavia tupakkatuotteita, ja muiden myyntipakkausten ulkopinnalla, läpinäkyviä päällyskääreitä lukuun ottamatta, on oltava kyseisen direktiivin liitteessä I olevasta luettelosta otettu erityisvaroitus.

               (2)

               Nämä erityisvaroitukset ovat olleet pakollisia kaikissa piippu- ja savuketupakan pakkauksissa syyskuusta 2003 ja muiden tupakkatuotteiden pakkauksissa syyskuusta 2004.

               (3)

               On saatu näyttöä siitä, että direktiivin 2001/37/EY liitteessä I esitettyjen nykyisten erityisvaroitusten teho on vähentynyt ajan mittaan, kun varoitusten uutuusvaikutus on hävinnyt.

               (4)

               Tupakkatuotteiden käytön terveysvaikutuksista ja tupakkatuotteiden tehokkaiden merkintöjen periaatteista on lisäksi saatu uutta tieteellistä näyttöä direktiivin 2001/37/EY antamisen jälkeen. Näyttöä on erityisesti siitä, että tupakointi aiheuttaa suu- ja kurkkusyöpää, näön heikentymistä ja hampaiden ja ienten tauteja. Lisäksi on näyttöä siitä, että vanhempien tupakointi on merkittävä riskitekijä tupakoinnin aloittamisen kannalta.

               (5)

               Direktiivin 2001/37/EY 9 artiklan 2 kohdassa säädetään, että komissio mukauttaa samaisen direktiivin liitteessä I esitetyt terveysvaroitukset tieteen ja tekniikan kehitykseen. Maailman terveysjärjestön (WHO) tupakoinnin torjuntaa koskevan puitesopimuksen sopimuspuolten kolmannessa konferenssissa marraskuussa 2008 hyväksytyssä tupakkatuotteiden pakkauksia ja merkintöjä koskevissa ohjeissa (2) suositellaan lisäksi, että tupakkatuotteiden pakkauksia ja merkintöjä koskevia säännöksiä olisi tarkasteltava määräajoin ja ne olisi saatettava ajan tasalle, kun ilmaantuu uutta näyttöä ja kun tietyt terveysvaroitukset ja -viestit menettävät tehonsa.

               (6)

               Tämän vuoksi on tarpeen tarkistaa nykyisiä direktiivin 2001/37/EY liitteessä I esitettyjä erityisvaroituksia, jotta niiden vaikutus voidaan säilyttää ja jotta sitä voidaan lisätä ja jotta voidaan ottaa huomioon uusi tieteellinen kehitys.

               (7)

               Tarkistuksen olisi pohjauduttava tupakkatuotteiden merkintöjä ja tupakkatuotteiden käytön terveysvaikutuksia koskevan nykyisen tietämyksen tarkastelun tuloksiin sekä kaikissa jäsenvaltioissa varoituksista tehtyjen testien tuloksiin.

               (8)

               Tässä direktiivissä säädetyt toimenpiteet ovat direktiivin 2001/37/EY 10 artiklan 1 kohdassa perustetun komitean lausunnon mukaiset, eikä Euroopan parlamentti tai neuvosto ole vastustanut niitä,

         ON HYVÄKSYNYT TÄMÄN DIREKTIIVIN:
   1 artikla
   Korvataan direktiivin 2001/37/EY liite I tämän direktiivin liitteen tekstillä.
   2 artikla
   1.   Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 28 päivänä maaliskuuta 2014. Niiden on viipymättä toimitettava komissiolle kirjallisina nämä säännökset.
   Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
   2.   Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
   3 artikla
   Jäsenvaltiot voivat päättää sallia sellaisten tuotteiden kaupan pitämisen jatkamisen, jotka eivät täytä tämän direktiivin vaatimuksia, 28 päivään maaliskuuta 2016 saakka.
   4 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   5 artikla
   Tämä direktiivi on osoitettu kaikille jäsenvaltioille.

      Tehty Brysselissä 7 päivänä maaliskuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 194, 18.7.2001, s. 26.

      (2)  FCTC/COP3(10) Guidelines for implementation of Article 11 of the WHO Framework Convention on Tobacco Control (Packaging and labelling of tobacco products).
   LIITE

         ”LIITE I

            Luettelo erityisvaroituksista

         (5 artiklan 2 kohdan b alakohdassa tarkoitettu)

                     1)

                     Tupakointi aiheuttaa 90 % keuhkosyövistä

                     2)

                     Tupakointi aiheuttaa suun ja kurkun syöpiä

                     3)

                     Tupakointi vahingoittaa keuhkojasi

                     4)

                     Tupakointi aiheuttaa sydänkohtauksia

                     5)

                     Tupakointi aiheuttaa halvauksia ja vammoja

                     6)

                     Tupakointi tukkii verisuonet

                     7)

                     Tupakointi lisää sokeutumisriskiä

                     8)

                     Tupakointi vahingoittaa hampaita ja ikeniä

                     9)

                     Tupakointi voi tappaa syntymättömän lapsesi

                     10)

                     Tupakansavusi vahingoittaa lapsiasi, perhettäsi ja ystäviäsi

                     11)

                     Tupakoijan lapset alkavat polttaa muita herkemmin

                     12)

                     Lopeta nyt – pysy elossa läheisiäsi varten (1)

                     13)

                     Tupakointi heikentää hedelmällisyyttä

                     14)

                     Tupakointi lisää impotenssiriskiä

      (1)  Täydennetään viittauksella tupakoinnin lopettamisessa auttavan puhelinlinjan/palvelun puhelinnumeroon tai internetosoitteeseen, jos kyseisessä jäsenvaltiossa toimii tällainen palvelu.”